Държавен вестник, бр. 113, 2025 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  113
Заключителна разпоредба
§ 15. Тази наредба се издава на основа­
ние чл. 56, ал. 4 от Закона за кредитните 
институции, приета е с Решение № 622 от 
12 декември 2025 г. на Управителния съвет 
на Българската народна банка и влиза в сила 
от 1 януари 2026 г.
Управител: 
Димитър Радев
7574
Наредба за изменение и допълнение на 
Наредба № 17 от 29 март 2018 г. за парична­
та и лихвената статистика и статистиката 
на финансовите сметки (обн., ДВ, бр. 33 от 
2018 г.; изм. и доп., бр. 73 от 2018 г., бр. 21 от 
2020 г., бр. 11 от 2022 г. и бр. 24 от 2023 г.)
§ 1. Заглавието на наредбата се изменя така:
„Наредба № 17 от 29.03.2018 г. за паричната 
и лихвената статистика, статистиката на фи­
нансовите сметки, статистиката на паричния 
и валутния пазар, статистиката за подробни 
аналитични данни за кредитите и кредитния 
риск и участниците в кредитния процес“.
§ 2. Член 1 се изменя така:
„Чл. 1. С тази наредба се определят редът и 
начинът за предоставянето на информация на 
Българската народна банка (БНБ), необходима 
за съставянето на паричната и лихвената ста­
тистика, статистиката на финансовите сметки 
на страната, статистиката на паричния пазар и 
на валутния пазар, статистиката за подробни 
аналитични данни за кредитите и кредитния 
риск и за участниците в кредитния процес.“
§ 3. Създава се чл. 2а: 
„Чл. 2а. (1) За целите на статистиката за 
подробни аналитични данни за кредитите и 
кредитния риск (БГАнаКредит) и участниците 
в кредитния процес информация се предоставя 
от лицата по чл. 2, ал. 1, т. 1.
(2) Лицата по чл. 2, ал. 1, т. 1 докладват 
и данни за клоновете им в чужбина освен в 
случаите, когато са постигнати двустранни 
споразумения между БНБ и съответната на­
ционална банка в отчетна държава членка 
от еврозоната, в които е уговорено друго.“
§ 4. Член 3а се изменя така:
„Чл. 3а. За целите на статистиката на па­
ричния пазар и на валутния пазар информация 
се предоставя от следните лица:
1. кредитните институции и клоновете на 
чуждестранни кредитни институции, извърш­
ващи дейност на територията на страната;
2. БНБ.“
§ 5. Текстът на чл. 5 става ал. 1 и се съз­
дава ал. 2:
„(2) Лицата по чл. 2, ал. 1, т. 1 предоставят 
информацията по чл. 2а на индивидуална ос­
нова – инструмент по инструмент и участник 
по участник.“
§ 6. В глава втора, в заглавието на раздел 
IIа думите „междубанковия паричен“ се за­
менят с „паричния“.
§ 7. Член 10а се изменя така:
„Чл. 10а. (1) За целите на статистиката 
на паричния пазар лицата по чл. 3а, ал. 1, 
т. 1 отчитат чрез статистическа форма пред 
БНБ осъществените сделки с матуритет до 1 
година с контрагенти – кредитни институции 
и други финансови предприятия, държавно 
управление и нефинансови предприятия, за:
1. предоставяне и получаване на еврови 
депозити, валутни депозити и репосделки; 
2. предоставяне и получаване на лихвени 
суапове.
(2) Информацията по ал. 1 се подава в БНБ 
всеки работен ден и се отнася за сделките, 
сключени през предходния работен ден.“
§ 8. Член 10б се изменя така:
„Чл. 10б. (1) За целите на статистиката на 
валутния пазар лицата по чл. 3a, ал. 1, т. 1 
отчитат чрез статистическа форма пред БНБ 
осъществените сделки с контрагенти – инсти­
туциите по чл. 10а, с централни банки (в т.ч. 
БНБ), както и с клиенти – местни и чуждест­
ранни физически и юридически лица, за:
1. покупка и продажба на чуждестранна 
валута срещу евро със срок на изпълнение 
спот и форуърд;
2. покупка и продажба на чуждестранна 
валута срещу евро чрез валутен суап.
(2) Информацията по ал. 1 се подава в БНБ 
всеки работен ден и се отнася за сделките, 
сключени през предходния работен ден.“
§ 9. Член 11 се изменя така:
„Чл. 11. За целите на статистиката на 
финансовите сметки институциите по чл. 4, 
т. 2, 3 и 12 отчитат месечно чрез статисти­
чески форми пред БНБ поотделно за всяко 
инвестиционно дружество, договорен фонд и 
алтернативен инвестиционен фонд:
1. размер на активите от баланса в струк­
тура по матуритет, валута, географска област 
и институционален сектор на контрагента 
за следните основни инструменти: парични 
средства в каса, депозити, кредити, дългови 
ценни книжа, котирани и некотирани акции, 
други видове собствен капитал, акции/дялове 
на фондове на паричния пазар, акции/дяло­
ве на инвестиционни фондове, репосделки, 
финансови деривати, нефинансови активи (в 
т.ч. жилищни недвижими имоти, търговски 
недвижими имоти, промишлени недвижими 
имоти, други недвижими имоти, офиси) и 
други активи; 
2. размер на пасивите от баланса в струк­
тура по матуритет, валута, географска област 
и институционален сектор на контрагента за 
следните инструменти: собствен капитал (в 
т.ч. основен капитал, резерви, финансов резул­
тат), кредити (в т.ч. револвиращи кредити и